ครม.เห็นชอบความร่วมมือด้านวัฒนธรรมระหว่าง อาเซียน-สหพันธรัฐรัสเซีย 
นายภักดีหาญส์ หิมะทองคำ รองโฆษกประจำสำนักนายกรัฐมนตรี แถลงมติคณะรัฐมนตรีเรื่องความร่วมมือด้านวัฒนธรรมระหว่างอาเซียนกับสหพันธรัฐรัสเซีย โดนคณะรัฐมนตรีมีมติรับทราบ และเห็นชอบตามที่กระทรวงวัฒนธรรมเสนอดังนี้ 1.) รับทราบความพร้อมของประเทศไทยในการที่จะปฏิบัติตามพันธกรณีตามความตกลงว่าด้วยความร่วมมือด้านวัฒนธรรมะหว่างอาเซียนกับสหพันธรัฐรัสเซีย และ 2.) มอบหมายให้กระทรวงการต่างประเทศ ดำเนินการแจ้งเลขาธิการอาเซียนเป็นลายลักษณ์อักษรตามที่ระบุไว้ เพื่อให้การเข้าเป็นภาคีของการตกลงฯ เป็นไปอย่างสมบูรณ์ส่วนสาระสำคัญของร่างความตกลงฯ มีวัตถุประสงค์เพื่อกระชับความสำคัญระหว่างประเทศสมาชิกของอาเซียนและสหพันธรัฐรัสเซียในด้านวัฒนธรรม โดยลักษณะความร่วมมือเพื่อการส่งเสริมและพัฒนาความร่วมมือ และเเลกเปลี่ยนในสาขาวัฒนธรรมในรูปแบบต่างๆ ภายในขอบเขตของกฏหมาย และนโยบายของแต่ละประเทศซึ่งความตกลงฉบับนี้จะมีผลบังคับใช้ในวันที่เลขาธิการอาเซียนได้รับการแจ้งเป็นลายลักษณ์อักษรว่า รัฐบาลของประเทศสมาชิก และรัฐบาลแห่งสหพันธรัฐรัสเซียได้ดำเนินกระบวนการที่จำเป็นภายในแต่ละประเทศ เพื่อมีผลบังคับใช้ของความตกลงฯ ความตกลงฯ ฉบับนี้ จะมีผลบังคับใช้ 5 ปี หลังจากนั้นจะต่ออายุได้โดยอัตโนมัติครั้งละ 5 ปี เว้นแต่รัฐบาลของประเทศสมาชิกอาเซียน หรือรัฐบาลแห่งสหพันธรัฐรัสเซียจะแจ้งให้อีกฝ่ายหนึ่งทราบเป็นลายลักษณ์อักษรถึงเจตนาที่จะยกเลิกความตกลงล่วงหน้าอย่างน้อย 6 เดือน ก่อนที่ความตกลงฯ จะสิ้นสุดลง
 รองโฆษกประจำสำนักนายกรัฐมนตรีแถลงมติคณะรัฐมนตรีรับทราบ และเห็นชอบเรื่องความร่วมมือด้านวัฒนธรรมระหว่างอาเซียนกับสหพันธรัฐรัสเซีย
คณะรัฐมนตรี,ครม.,รัสเซีย,วัฒนธรรม,สหพันธรัฐรัสเซีย